Ńdɔ̄ fə mə ngáyén bod bə́ tɔ̄tɔ̄án á bitɔ̄á míńtómba; bə́ mān bɔ və́ ngul yə átsīg mə̄dzó. Ńdɔ mə ngáyén mīńsísīm mí é bod bə́ ngátsíg mīńló, ású yə̄ nâ bə́ ngáməm Yésus ai nâ bə́ ngáyə́bə Ebúg Zāmbá; mə yénə́ fə miǹsísīm mí é bod bá ndzí kig lugu Tsíd, tɔ evəgələ dzíé, á bá ndzí kig kpəlebǎn mvāŋ dzīé tɔ ásū tɔ á mɔ́. Ńdɔ bod bə́tē bə́ ngádugan bi ényiŋ, bə́ ngadzóe fǔfulu ai Krǐstus á tâŋ mim̀bú ákūda m̀bɔ́g.